Daouzek skolajiad ambrouget gant Ninnog ha Padrig o deus bet un devezh dreistordinal dimeurzh, 19 a viz Mezheven. Int a oa bet kavet ar skolajidi zellezekañ evit implij ar brezhoneg er skolaj hag o frof fin ar bloaz a oa eus an devezh-mañ.    Diouzh ar mintin un droiad er Plomarch e Douarnenez.      Natur, loened, ur gwel dispar war borzh kozh Douarnenez ha war ar pleg-mor…        Distro da Bloneiz ha degemer en abadenn Lou e Radio Kerne.        Studioioù nevez-flamm e ti nevez ken flamm-flimmin all ti-kêr Ploneiz.        Pep hini en deus gellet prientiñ un tamm kelaouiñ hag en embann er mikro.        Plijet omp bet holl o welout pegen lañsus, modern hag a vicher ez eo Radio Kerne.            Itron Varia ar Menez-Chomm, merenn garrez e Skeud an Amzer, boued lipous en un endro bourrus.        Brezhoneg gant tud an ti ha gant lod eus an arvalien.        Un arsav plijus e ti tud a skoazell Diwan !    Neus netra par dur pennad marchegezh da ziazezañ boued. Ha yao war-zu ti-feurm marchegezh Neizh Kaouenn e parrez Landevenneg.        Degemer  plijus-tre gant tud an ti hag e brezhoneg gant Gael he deus renet flour ha start an abadenn a-bezh.        Berr amzer a zo bet gant ar re yaouank o tizoloiñ pe och addizoloiñ ar blijadur da vont war varch.        Tammoù choarioù dre skipailh a zo bet aozet ha laouen bras an dud, mel lâr deoch.                                        Brezhoneg gant an holl en holl obererezhioù, un dudi ! Keuz dun dra, evelkent. Blaz ar re verr a oa gant an devezh !